L 8/2
MT
Il-Ġurnal Uffiċjali tal-Unjoni Ewropea
13.1.2022
(2)
Ir-Regolament ta’ Implimentazzjoni tal-Kummissjoni (UE) 2021/405 (4) jistabbilixxi l-listi ta’ pajjiżi terzi u reġjuni tagħhom li minnhom huwa awtorizzat id-dħul fl-Unjoni ta’ ċerti annimali u oġġetti maħsuba għall-konsum millbniedem f’konformità mal-Artikolu 126(2)(a) tar-Regolament (UE) 2017/625.
(3)
Sabiex jiġi elenkat, pajjiż terz jew reġjun tiegħu jrid jikkonforma mar-rekwiżiti stabbiliti fl-Artikolu 127 tarRegolament (UE) 2017/625 u ma’ dawk stabbiliti fl-Artikolu 4 tar-Regolament Delegat (UE) 2019/625.
(4)
L-Artikolu 4(f) tar-Regolament Delegat (UE) 2019/625 jistabbilixxi li l-eżistenza, l-implimentazzjoni u l-komunikazzjoni ta’ programm ta’ kontroll tar-residwi approvat mill-Kummissjoni, meta applikabbli, ikunu prerekwiżit għall-inklużjoni ta’ pajjiżi terzi jew reġjuni tagħhom fil-lista msemmija fl-Artikolu 126(2)(a) tarRegolament (UE) 2017/625.
Id-Deċiżjoni tal-Kummissjoni 2011/163/UE (5) approvat il-pjanijiet ta’ monitoraġġ tarresidwi sottomessi minn ċerti pajjiżi terzi dwar annimali u prodotti tal-annimali speċifiċi elenkati fl-Anness ta’ dik id-Deċiżjoni.
(5)
Id-Deċiżjoni ta’ Implimentazzjoni tal-Kummissjoni (UE) 2021/2315 (6) neħħiet l-approvazzjoni tal-pjan ta’ monitoraġġ tar-residwi tat-Tuneżija għall-kaċċa salvaġġa.
Għaldaqstant, jenħtieġ li t-Tuneżija titneħħa mil-lista ta’ pajjiżi terzi awtorizzati għad-dħul fl-Unjoni ta’ ċerti għasafar tal-kaċċa salvaġġa maħsuba għall-konsum millbniedem, stabbiliti fl-Anness III tar-Regolament ta’ Implimentazzjoni (UE) 2021/405.
It-Tuneżija ġiet infurmata b’dan.
(6)
Id-Deċiżjoni ta’ Implimentazzjoni (UE) 2021/2315 approvat il-pjan ta’ monitoraġġ għall-Ukrajna għall-gasteropodi tal-baħar fis-subkategorija “molluski”.
Minħabba l-fatt li l-Ukrajna pprovdiet evidenza u garanziji xierqa li juru li tissodisfa r-rekwiżiti tal-leġiżlazzjoni tal-Unjoni għad-dħul fl-Unjoni ta’ kunsinni ta’ gasteropodi tal-baħar millakkwakultura, jenħtieġ li dak il-pajjiż terz jiżdied fil-lista ta’ pajjiżi terzi jew reġjuni tagħhom li minnhom huwa awtorizzat id-dħul fl-Unjoni ta’ kunsinni ta’ ċerti molluski bivalvi, ekinodermi, tunikati u gastropodi tal-baħar, stabbiliti fl-Anness VIII tar-Regolament ta’ Implimentazzjoni (UE) 2021/405.
L-Ukrajna ġiet infurmata b’dan.
(7)
Id-Deċiżjoni ta’ Implimentazzjoni (UE) 2021/2315 qasmet il-kategorija “prodotti tal-akkwakultura” fl-Anness tadDeċiżjoni 2011/163/UE f’erba’ subkategoriji “ħut bil-pinen”, “prodotti tal-ħut bil-pinen”, eż. kavjar, “krustaċji” u “molluski”.
Għal raġunijiet ta’ konsistenza u ċarezza, huwa xieraq li l-Anness IX tar-Regolament ta’ Implimentazzjoni (UE) 2021/405 jiġi emendat sabiex jiġu speċifikati s-subkategoriji tal-prodotti tal-akkwakultura li għalihom huma awtorizzati l-pajjiżi terzi, fejn rilevanti.
(8)
Id-Deċiżjoni ta’ Implimentazzjoni (UE) 2021/2315 approvat il-pjanijiet ta’ monitoraġġ tar-residwi għall-prodotti talakkwakultura tal-Albanija, l-Arġentina, il-Belarussja, il-Bożnija-Ħerzegovina, iċ-Ċilì, il-Gżejjer Falkland, il-Gżejjer Faeroe, Isle of Man, Iżrael, il-Ġappun, il-Kenja, Mauritius, il-Moldova, Montenegro, New Zealand, il-Maċedonja ta’ Fuq, is-Serbja, Singapore, l-Iżvizzera, it-Tuneżija, it-Turkija, l-Uganda, l-Ukrajna, ir-Renju Unit u l-Urugwaj, fejn applikabbli, fost l-oħrajn, fir-rigward tas-subkategorija “ħut bil-pinen”.
Għaldaqstant, huwa xieraq li l-Anness IX tarRegolament ta’ Implimentazzjoni (UE) 2021/405 jiġi emendat sabiex jirrifletti dik l-approvazzjoni.
Dawk il-pajjiżi terzi ġew infurmati b’dan.
(9)
Id-Deċiżjoni ta’ Implimentazzjoni (UE) 2021/2315 approvat il-pjanijiet ta’ monitoraġġ tar-residwi għall-prodotti talakkwakultura tal-Bangladesh, il-Brażil, il-Kanada, iċ-Ċina, il-Kolombja, il-Costa Rica, l-Ekwador, il-Honduras, l-Indja, l-Indoneżja, il-Malasja, il-Messiku, il-Marokk, il-Myanmar/Burma, il-Panama, il-Perù, il-Filippini, is-Sawdija Arabja, il-Korea t’Isfel, is-Sri Lanka, it-Tajwan, it-Tajlandja, l-Istati Uniti u l-Vjetnam, fejn applikabbli fost l-oħrajn, fir-rigward tas-subkategoriji “ħut bil-pinen” u “krustaċji”.
Għaldaqstant, huwa xieraq li l-Anness IX tar-Regolament ta’ Implimentazzjoni (UE) 2021/405 jiġi emendat sabiex jirrifletti dik l-approvazzjoni.
Dawk il-pajjiżi terzi ġew infurmati b’dan.
(4) Ir-Regolament ta’ Implimentazzjoni tal-Kummissjoni (UE) 2021/405 tal-24 ta’ Marzu 2021 li jistabbilixxi l-listi ta’ pajjiżi terzi jew reġjuni tagħhom li minnhom huwa awtorizzat id-dħul fl-Unjoni ta’ ċerti annimali u oġġetti maħsuba għall-konsum mill-bniedem f’konformità mar-Regolament (UE) 2017/625 tal-Parlament Ewropew u tal-Kunsill (ĠU L 114, 31.3.2021, p. 118).
(5) Id-Deċiżjoni tal-Kummissjoni 2011/163/UE tas-16 ta’ Marzu 2011 dwar l-approvazzjoni tal-pjanijiet sottomessi mill-pajjiżi terzi skont l-Artikolu 29 tad-Direttiva tal-Kunsill 96/23/KE (ĠU L 70, 17.3.2011, p. 40).
(6) Id-Deċiżjoni ta’ Implimentazzjoni tal-Kummissjoni (UE) 2021/2315 tas-17 ta’ Diċembru 2021 li temenda d-Deċiżjoni 2011/163/UE dwar l-approvazzjoni tal-pjanijiet sottomessi mill-pajjiżi terzi skont l-Artikolu 29 tad-Direttiva tal-Kunsill 96/23/KE (ĠU L 464, 28.12.2021, p. 17).